MOJA DOMOVINA IN NAŠA OBČINA PRAZNUJETA

Mesec junij je v naši dolini prazničen mesec. V tem mesecu praznuje naša občina Horjul, praznuje pa tudi naša domovina Slovenija. Obe sta v našem slovenskem jeziku ženski, obe sta mladi ženi. Naša občina je 23 letno dekle, naša Slovenija pa 30 letna žena.

Letos je naša občina za svoj praznik dobila prav posebno darilo, niz dejavnosti, kjer smo si vsak odrezali svoj košček pogače. Šolarji smo bili deležni čebeljega nogometnega prvenstva. Mi, prvošolci, smo ga nestrpno pričakovali, z vlečenjem fižolčkov smo izžrebali ekipi: belo in rjavo pisano. Zvedeli smo za našo čebelo kranjsko sivko in čebelarja Antona Janšo, pogovarjali smo se o naših domačih čebelarjih.

Nogometni čebelji turnir so spremljala tudi darilca. Veseli smo bili štampiljk čebelic pa medalj s čebelico, dobili smo tudi posebno darila, žoge za naše razrede. Mi pa smo napisali zgodbice o čebeljem nogometu in narisali nogometaše.

Za našo domovino Slovenijo pa smo narisali zastave in zvedeli smo veliko zanimivih zgodb o njej.

Razredničarki 1. razredov Irena in Mojca